ལེ་ཉིན་གྱིསསྐད་ཆ་ནི་མིའི་རིགས་ཀྱི་ཆེས་གལ་ཆེ་བའི་འབྲེལ་འདྲིས་ཀྱི་ལག་ཆ་ཞིག་ཡིན་ཟེར།ང་ཚོ་སློབ་གསོའི་བྱ་བ་གཉེར་བའི་དགེ་རྒན་ཞིག་ལ་མཚོན་ན།དགེ་རྒན་གྱི་ཁ་སྐད་ནི་སློབ་གསོ་དང་སློབ་ཁྲིད་ཀྱི་བྱ་ལས་གཉེར་བྱེད་ཀྱི་ཐབས་ལམ་གཙོ་བོ་ཡིན་ཏེ།སློབ་ཁྲིད་སྐབས་སུ་དགེ་སློབ་བར་གྱི་སྐད་ཆའི་གོ་བརྡ་འཕྲོད་ཐུབ་མིན་གྱིས་སློབ་ཁྲིད་ཀྱི་སྤུས་ཚད་ལ་ཐད་ཀར་ཤུགས་རྐྱེན་ཐེབས་པ་ཡིན།འདིར་ཕྲན་གྱིས་ལོ་བཅུ་ཕྲག་གི་རིང་ལ་སློབ་ཆུང་བོད་སྐད་ཡིག་དཔེ་ཁྲིད་ཀྱི་ལག་ལེན་དངོས་ལས་རང་རྫོང་གི་བོད་ཀྱི་སྐད་ཡིག་སློབ་ཁྲིད་ཀྱི་གནས་བབ་དང་།དེར་ལེགས་བཅོས་བྱ་བའི་ཐབས་ཕྱོགས་གཉིས་ནས་གླེང་བར་བྱའོ།།